## Pravilnik o dopunama Pravilnika o uvjetima i načinu izdavanja odobrenja za letenje inozemnih zrakoplova u hrvatskom zračnom prostoru

### NN 96/2007 (19.9.2007.), Pravilnik o dopunama Pravilnika o uvjetima i načinu izdavanja odobrenja za letenje inozemnih zrakoplova u hrvatskom zračnom prostoru

# MINISTARSTVO MORA, TURIZMA, PROMETA I RAZVITKA

**2855**

Na temelju članka 164. Zakona o zračnom prometu (»Narodne novine«, broj 132/98,
178/04 i 46/07), ministar mora, turizma, prometa i razvitka uz suglasnost
ministra nadležnog za vanjske poslove i ministra nadležnog za poslove obrane
donosi

## PRAVILNIK

### O DOPUNAMA PRAVILNIKA O UVJETIMA I NAČINU IZDAVANJA ODOBRENJA ZA LETENJE INOZEMNIH ZRAKOPLOVA U HRVATSKOM ZRAČNOM PROSTORU

Članak 1.

U Pravilniku o uvjetima i načinu izdavanja odobrenja za letenje inozemnih
zrakoplova u hrvatskom zračnom prostoru (»Narodne novine«, broj 22/04), iza
članka 17. dodaje se novi članak 17.a koji glasi:

»IZDAVANJE DIPLOMATSKIH ODOBRENJA ZA POTREBE NATO SNAGA ZA BRZI ODGOVOR

*Članak 17.a*

(1) Diplomatsko odobrenje za potrebe NATO snaga za brzi odgovor (NATO Response
Forces – NRF), izdaje ministarstvo nadležno za vanjske poslove uz suglasnost
ministarstva nadležnog za poslove obrane i ministarstva nadležnog za poslove
civilnoga zračnog prometa, i to kao godišnje diplomatsko odobrenje ili kao
pojedinačno diplomatsko odobrenje.
(2) Iznimno od odredbe stavka 1. ovoga članka, diplomatsko odobrenje za potrebe
NATO snaga za brzi odgovor može se izdati i kao opće diplomatsko odobrenje za
potrebe provođenja NRF vježbe u Republici Hrvatskoj.
(3) Godišnje diplomatsko odobrenje za potrebe NATO snaga za brzi odgovor za
vojne transportne zrakoplove i zakupljene civilne transportne zrakoplove za
potrebe NRF-a, izdaje se na zahtjev koji, najmanje petnaest radnih dana prije
planiranog jednogodišnjeg raz­doblja, podnosi nadležno Zapovjedništvo NATO-a.
(4) Pojedinačno diplomatsko odobrenje za potrebe NATO snaga za brzi odgovor za
zrakoplove za dopunu goriva u zraku, borbene zrakoplove, zrakoplove borbene
potpore, zrakoplove koji prenose opasne tvari (minsko-eksplozivna sredstva,
bombe, rakete, različite vrste streljiva i sl.) te druge zrakoplove prema odluci
NRF zapovjedništva, izdaje se na zahtjev koji, najmanje tri radna dana prije
planiranog leta, podnosi nadležno Zapovjedništvo NATO-a.
(5) Opće diplomatsko odobrenje za potrebe održavanja vježbi NATO snaga za brzi
odgovor, za zrakoplove koji sudjeluju u vježbi, izdaje se na zahtjev koji,
najmanje petnaest radnih dana prije planirane vježbe, podnosi nadležno
Zapovjedništvo NATO-a.
(6) Zahtjev za izdavanje odobrenja iz stavka 1. i 2. ovoga članka podnosi se na
Obrascu (Annual/Case by Case/General Diplomatic Clearance Application Form), a
čiji je sadržaj prikazan u dodatku 4. ovoga Pravilnika i čini njegov sastavni
dio.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-01/07-05/49
Urbroj: 530-09-07-5
Zagreb, 14. rujna 2007.

Ministar
mora, turizma, prometa i razvitka
**Božidar Kalmeta, dipl. ing**., v. r.

DODATAK 4

ANNUAL/ CASE BY CASE/GENERAL DIPLOMATIC CLEARANCE APPLICATION FORM FOR REQUEST
OF DIPLOMATIC CLEARANCE FOR OVERFLIGHT/LANDING IN CROATIAN TERRITORY
(Please
complete the form in block letters or type)

(Applicant: NATO HQ\_\_\_\_\_\_\_\_\_\_\_\_\_\_\_\_\_\_\_\_\_)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| NATION of reg | TYPE of  a/c | QUANTITY  of a/c | AIRPORT  (PLATFORM)  OF DEP. | ENTRY POINT | EXIT  POINT | PURPOSE  OF  FLIGHT | FIXED ARMAMENTS, OPTICAL, RECCE, ELETRONIC WARFARE EQ. | REMARKS |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

ANNUAL/ CASE BY CASE/GENERAL DIPLOMATIC CLEARANCE: validity
from\_\_\_\_\_ to\_\_\_\_\_\_\_ For all forces, clearance code: \_\_\_\_\_

                                                                                signature                             stamp

Pravilnik, NN 96/2007-2855
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)